Amin’ny hoe fively sy mively. Maneho ny toetra anaty sy ivelany ireo teny ireo satria raha eo amin’ny sokajin-teny ny hoe fively dia anarana izany hoe manondro ny endrika ivelany, ivelany ihany mantsy no iantsoana ny olona, ny hoe mively kosa dia matoanteny izany hoe hetsika no ambarany ary ny hetsika mazana dia vokatry ny fanerena anaty nasaina na fanahy. Araka izany dia maneho ny fitiavana velona eto ny fankasitrahana ny olon-tiana manontolo ary izany dia tamin’ny fanovana endri-javatra sy tamberim-pototeny no nahatsapana azy. Amaranan’ny mpanoratra ny filalaovana amin’ny fanovana endri-javatra mba hanehoana ny fitiavana velona ny amin’ny fahaizana mijoro raha sendra olana. Hita izany amin’ny hoe sokatra an-tampon-tanety ny foko ka tsy matahotra ny havandra alatsaky ny ratsy a. P 259 mbola fanovana endri-javatra azo avy amin’ny fampitoviana ny oharina sy ny anoharana no hita eto. Ny sokatra an-tampon-tanety no ampitoviany amin’ny fo. Amin’izany dia asehony fa afaka mizaka izay rehetra miseho ny fitiavana fa tsy mikoro. Ny sokatra an-tampon-tanety mantsy dia misetra zava-tsarotra maro, ao ny hafanana, ny biby isan-karazany ary ny olona. Ireny anefa dia tsy noraisin’ny mpanoratra ho olana satria azo idifina sy iafenana ihany. Ny havandra kosa no safidy nataon’ny mpanoratra mba hanehoana fa manana fiarovana mifanandrify amin’ny havandra ny sokatra, tsy inona izany fa ny hodiny. Io fiarovana io no itovian’ny sokatra amin’ny fo voalaza eto satria tsy ho voasaraka na ho resy na ho rava mihitsy, izany no maneho ny maha fitiavana velona azy. Ara-panovana anarana eto no anehoan’ny mpanoratra ny hoe fo ka ny ivelany no asolo toerana ny atiny. Ny fo no heverina fa itoeran’ny fitiavana ka mba hanehoana fa ny fitiavana manontolo no toy ny sokatra dia ny ivelany fo no nentina nisolo toerana azy. Hita ary fa kanto tokoa eto ny fanehoan-kevitra satria tsy misy teny na iray aza vokatry ny kisendrasendra fa paika nentin’ny mpanoratra hampateza roritina ny hevitra avokoa na ny voambolana na ny sarin-teny nosafidiny. 2.3.1.4. Ny anaphore sy ny hyperbate miara-manangana ny fitiavana velona. Tsy tamin’ny alalan’ny fanovana endri-javatra irery ihany anefa no nanehoan’ny mpanoratra ny fitiavana velona fa eo dia eo koa ireo sarin-teny maro isan-karazany. Isan’ireny ny fampiarahana ny hyperbate sy ny anaphore. Ny anaphore dia tamberim- boanteny andoham-pehezanteny mifanesy. Raha sarin-teny ametrahana teny toa efa mifarana nefa iniana apetraka mba hisongadina eo afara kosa ny hyperbate. Eto ireo sarin- teny ireo dia hita amin’ny hoe tsara ny fanomezana, tsaratsara kokoa ny tso-drano zava-mahery ny iray mihodina ka sarotra miala, tsara ny mifankatia p 107 eto ny anaphore dia hita amin’ny hoe tsara. Natao ny famerimberenana eto satria manampy amin’ny fanamorana ny fampitana hafatra izany133. Ahitana fehezan-kevitra telo io a. P iray io, ho an’ny voalohany sy ny farany dia ny teny hoe tsara no mialoha azy; ho an’ny faharoa kosa dia tsaratsara. Tsy kisendrasendra akory eto ny amerenana ny voambolana tsara fa tena safidy tokoa. Toe-javatra telo no faritan’ny mpanoratra amin’izany, izay manao an-tanan-tohatra miakatra ihany koa, izany hoe ahitana gradation azo aseho toy izao mifankatia